Кристине Буста
Никой

Превод от немски: Венцеслав Константинов, —

chitanka.info

Зад всички тези врати не живее НИКОЙ,

никой за мене,

мислеше мъжът,

докато се качваше по стълбите,

и под стряхата

разглежда дълго просторите с пране.

Малко преди туй покрай вратата му

НЯКОЙ бе преминал на път за избата,

там той разглежда дълго куката в стената.

Случайно двамата се срещнаха

на връщане и сепнато се поздравиха.

И всеки постоя за кратко зад

една врата, където НИКОЙ не живееше.

1958

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.